smcproject/ml-wiki-sentences huggingface dataset:
Core# ↑ https://www.reddit.com/r/programming/comments/97cnsp/announcing_f_45/ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑
എഫ് സി എൻ ആർ അക്കൗണ്ട്
ഇന്ത്യൻ വംശജർക്കും ഇന്ത്യയിൽ സ്ഥിരതാമസക്കാരല്ലാത്ത ഇന്ത്യക്കാർക്കും വിദേശ കറൻസികളിൽ തന്നെ ഇന്ത്യയിൽ സ്ഥിര നിക്ഷേപം നടത്തുവാൻ അനുവദിക്കുന്ന ബാങ്ക് അക്കൗണ്ടിനെയാണ് ഫോറിൻ കറൻസി നോൺ റസിഡന്റ് അക്കൗണ്ട് (Foreign Currency Non Resident account) അഥവാ എഫ് സി എൻ ആർ അക്കൗണ്ട് എന്നുപറയുന്നത്.
വിദേശനിക്ഷേപം പ്രോത്സാപിപ്പിക്കുവാനാണ് ഈ പദ്ധതി ആരംഭിച്ചത്.
ഇന്ത്യൻ രൂപയുടെ മൂല്യത്തിലുണ്ടാകുന്ന ഏറ്റക്കുറച്ചിലുകൾ ബാധിക്കുകയില്ല എന്നതാണ് ഈ അക്കൗണ്ടിന്റെ സവിശേഷത.
2011 വരെ യുഎസ് ഡോളർ , പൗണ്ട് സ്റ്റെർലിങ് , ജാപ്പനീസ് യെൻ , ഓസ്ട്രേലിയൻ ഡോളർ , കനേഡിയൻ ഡോളർ , യൂറോ എന്നിങ്ങനെ ആറ് വിദേശ കറൻസികളിൽ മാത്രമാണ് നിക്ഷേപം അനുവദിച്ചിരുന്നത്.
എന്നാൽ 2011 മുതൽ ഏതൊരു വിദേശ കറൻസിയിലും നിക്ഷേപം നടത്തുവാൻ റിസർവ്‌ ബാങ്ക്‌ ഓഫ് ഇന്ത്യ അനുവാദം നൽകിയിട്ടുണ്ട്.
എപ്.
സി.എൻ.ആർ. അക്കൗണ്ട് ഒരു സേവിംഗ്സ് ബാങ്ക് അക്കൗണ്ട് അല്ല.
മറിച്ച് ഒരു ഫിക്സഡ് ഡെപ്പോസിറ്റ് അക്കൗണ്ടാണ്.
ഇൻഡ്യയിൽ സ്ഥിരമായി താമസിക്കുന്നവരുമായി ചേർന്ന് അക്കൗണ്ട് തുടങ്ങാൻ കഴിയില്ല.
കിഴക്കൻ ചൈനാക്കടൽ
30°N 125°E ﻿ / ﻿ 30°N 125°E ﻿ / 30; 125
ശാന്തസമുദ്രത്തിന്റെ ഭാഗമായ ഒരു കടലാണ് കിഴക്കൻ ചൈനാക്കടൽ ( East China Sea ) ചൈനയുടെ കിഴക്കായി സ്ഥിതിചെയ്യുന്ന ഇതിന്റെ വിസ്തീർണ്ണം 12,49,000 ചതുരശ്ര കിലോമീറ്റർ ആകുന്നു.
ഇതിന്റെ കിഴക്കായി ജപ്പാനീസ് ദ്വീപുകളായ ക്യുഷു , റയുകു എന്നിവയും തെക്കായി തെക്കൻ ചൈനാക്കടലും , പടിഞ്ഞാറ് ഏഷ്യൻ  വൻകരയും സ്ഥിതി ചെയ്യുന്നു.
കൊറിയൻ ഉൾക്കടലിലൂടെ ജാപനീസ് കടലുമായും വടക്ക് മഞ്ഞ കടലുമായും ഈ കടൽ ബന്ധപ്പെട്ടിരിക്കുന്നു.
ഇതിന്റെ തീരത്തായി സ്ഥിതിചെയ്യുന്ന രാജ്യങ്ങളിൽ ജപാൻ , തയ്‌വാൻ ചൈന എന്നിവ ഉൾപ്പെട്ടിരിക്കുന്നു.
ഇന്റർനാഷണൽ ഹൈഡ്രോഗ്രാഫിക് ഓർഗനൈസേഷൻ (ഐഎച്ച്ഒ)
കിഴക്കൻ ചൈനാക്കടലിന്റെ പരിധി നിർവചിക്കുന്നത് ഇപ്രകാരമാണ്: തെക്ക്
തെക്കൻ ചൈനാ കടലിന്റെ വടക്കൻ പരിധി [തയ്‌വാൻ അഥവാ ഫോർമോസയുടെ ഏറ്റവും വടക്കായി സ്ഥിതിചെയ്യുന്ന ഫുകി കാക്കു മുതൽ  കിയുഷാൻ ടാവോ ദ്വീപ് വരേയും ഹൈതാൻ ടാവോ ദ്വീപിന്റെ (പിങ്ടാൻ ദ്വീപ്) തെക്കേ അറ്റം വരെയും (വടക്കൻ അക്ഷാംശം 25° 25') അവിടെ നിന്നും പടിഞ്ഞാറോട്ട് വടക്കൻ അക്ഷാംശം 25 ° 24' സമാന്തരമായി വടക്ക് ഫ്യൂച്യാൻ പ്രവിശ്യയുടെ തീരം വരെയും], അവിടെ നിന്ന് ഫോർമോസയുടെ വടക്കുകിഴക്കൻ ഭാഗമായ സാന്റിയോയിൽ നിന്ന് യോനാഗുനി ദ്വീപിന്റെ (ജപാൻ) പടിഞ്ഞാറ് വരെയും അവിടെ നിന്ന് ഹഡെരുമ സിമ ദ്വീപ് (ജപാൻ) വരെയും( വടക്കൻ അക്ഷാംശം 24°03′, കിഴക്കൻ രേഖാംശം 123°47′).
കിഴക്ക്
ഹഡെരുമ സിമ ദ്വീപ് മുതൽ മിയാകൊ റെറ്റോ ദ്വീപിലൂടെ മിയാകോ സീമയുടെ കിഴക്കെയറ്റം വരെയുള്ള ഒരു സാങ്കല്പിക രേഖ, അവിടെ നിന്നും ഒകിനാവ ദ്വീപിന്റെ ഏറ്റവും തെക്ക് ഭാഗത്തായി സ്ഥിതി ചെയ്യുന്ന ഒകിയാൻ കാകു, തുടർന്ന് കികായ് സിമ ദ്വീപിന്റെ കിഴക്കീയറ്റമായ അഡാ-കൊ സിമ (വടക്കൻ അക്ഷാംശം 28° 20' ), ടാൻഗെറ സിമ ദ്വീപിന്റെ (വടക്കൻ അക്ഷാംശം 30° 30' ) വടക്കെയറ്റത്തു കൂടി, ക്യൂഷൂവിലെ ഹൈ സാകി (വടക്കൻ അക്ഷാംശം 31° 17') വരെ .
വടക്ക്
ക്യൂഷൂവിലെ നോമോ സാകി ( വടക്കൻ അക്ഷാംശം 32°35') മുതൽ ഹൗകായി സിമ ദ്വീപിന്റെ തെക്കെയറ്റമായ ഗോടോ റെറ്റൊയിലൂടെ ഒസെ സാകിയിലൂടെ (കേപ് ഗൊടൊ) ദക്ഷിണ കൊറിയയിലെ ജേജു പ്രവിശ്യയുടെ തെക്കെ അറ്റമായ ഹുനാൻ കാനിലൂടെ ജേജു ദ്വീപിന്റെ പടിഞ്ഞാറേ അറ്റത്തിലൂടെ വടക്കൻ അക്ഷാംശം 33°17'-ലൂടെ വൻകര വരെ.
ചൈന (വൻകര).
കിഴക്കൻ ചൈനാ കടലിൽ പതിക്കുന്ന നദികളിൽ ഏറ്റവും വലിയത് ഏഷ്യയിലെ തന്നെ ഏറ്റവും നീളം കൂടിയ നദിയായ യാംഗ്‌സ്റ്റേ കിയാംഗ് നദി ആകുന്നു, ദ്വീപുകളും പവിഴപ്പുറ്റുകളും East China Sea coast in Cangnan County , Zhejiang സെൻ കാകു ദ്വീപുകൾ (ജാപനീസ്) അഥവാ ഡിയോയു ദ്വീപുകൾ (ചൈനീസ്) തർക്കപ്രദേശം.
ടോങ് ദ്വീപ്
ജലനിമഗ്നമായി സ്ഥിതിചെയ്യുന്ന പവിഴപ്പുറ്റുകളുടെ കൂട്ടം കിഴക്കൻ ചൈനാ കടലിന്റെ വടക്കായി കാണപ്പെടുന്നു, സൊകോട്ര പാറ , അഥവാ സുയാൻ പാറ.
ഇത് ചൈനക്കും ദക്ഷിണ കൊറിയക്കും ഇടയിലെ തർക്ക പ്രദേശമാണ്.
ഹുപിജിയാവൊ പാറ( 虎皮礁 ) യാജിയാവൊ പാറ( 鸭礁 )
ചൈനീസ് ഭാഷയിൽ കിഴക്കൻ കടൽ ( 東海 ; Dōng Hǎi , ഡാങ് ഹൈ ) എന്നാണ് ഇതിനെ വിളിക്കുന്നത്.
ചൈനീസ് സാഹിത്യത്തിൽ നാലു പ്രധാന ദിശകളുടേയും പേരിൽ പരാമർശിക്കപ്പെടുന്ന നാലു കടലുകളിൽ ഒന്നാണ് ഇത്.
രണ്ടാം ലോകമഹായുദ്ധം വരെ ജാപ്പനീസ് ഭാഷയിൽ ഈ കടലിനെ ഹിഗാഷി ഷിന കൈ( 東支那海 ; "ഈസ്റ്റ് ഷിനാ കടൽ") എന്നാണ് വിളിച്ചിരുന്നത്.
2004 ൽ, ജാപ്പനീസ് വിദേശകാര്യ മന്ത്രാലയത്തിന്റെയും മറ്റ് വകുപ്പുകളുടെയും ഔദ്യോഗിക രേഖകൾ 東 シ (അതേ ഉച്ചാരണം) എന്ന പേരിലേക്ക് മാറ്റി, ഇത് ജപ്പാനിലെ സാധാരണ ഉപയോഗിക്കുന്ന പേരായി മാറി.
ഇന്തോനേഷ്യയിൽ ഈ കടലിനെ സാധാരണ വിളിക്കുന്ന പേർ ലോട്ട് സിന തിമൂർ (കിഴക്കൻ ചൈനാ കടൽ) എന്നാണ്.
കിഴക്കൻ ജക്കാർത്ത
ഇന്തോനേഷ്യയിലെ ജക്കാർത്തയുടെ പ്രത്യേക തലസ്ഥാന മേഖലയായ അഞ്ച് അഡ്മിനിസ്ട്രേറ്റീവ് നഗരങ്ങളിൽ ( കോട്ട അഡ്മിനിസ്ട്രാസി ) ഏറ്റവും വലുതാണ് കിഴക്കൻ ജക്കാർത്ത ( Indonesian : Jakarta Timur ) .
2010 ലെ സെൻസസിൽ ഇവിടത്തെ ജനസംഖ്യ 2,693,896 ആയിരുന്നു; ഏറ്റവും പുതിയ ഔദ്യോഗിക കണക്കനുസരിച്ച് ജനസംഖ്യ (2019 മധ്യത്തോടെ പ്രസിദ്ധീകരിച്ചത്) 2,937,859 ആണ്, ഇത് ജക്കാർത്തയിലെ അഞ്ച് അഡ്മിനിസ്ട്രേറ്റീവ് നഗരങ്ങളിൽ ഏറ്റവും ജനസംഖ്യയുള്ള പ്രദേശമാണ്.
കിഴക്കൻ ജക്കാർത്ത സ്വയംഭരണാധികാരമുള്ള സിറ്റി കൗൺസിൽ അല്ല, അതിനാൽ ഇതിനെ ശരിയായ മുനിസിപ്പാലിറ്റിയായി കണക്കാക്കുന്നില്ല.
വടക്ക് ഭാഗത്ത ഉത്തര ജക്കാർത്ത , കിഴക്ക് ഭാഗത്ത് ബെകസി , തെക്കുഭാഗത്ത് ഡെപോക്ക് ,  പടിഞ്ഞാറ് ഭാഗത്ത് ദക്ഷിണ ജക്കാർത്തയും സെൻട്രൽ ജക്കാർത്തയും.
ഇവയാണ് കിഴക്കൻ ജക്കാർത്തയുടെ അതിരുകൾ.
കാക്കുങ് ജില്ലയിലെ പുലോ ഗെബാംഗിലെ അഡ്മിനിസ്ട്രേറ്റീവ് വില്ലേജിലാണ് ( കെലുറഹാൻ ) മേയറുടെ ഓഫീസ് സ്ഥിതി ചെയ്യുന്നത്.
കിഴക്കൻ ജക്കാർത്തയെ പത്ത് ജില്ലകളായി ( കെകമാറ്റൻ ) വിഭജിച്ചിരിക്കുന്നു, 2010 ലെ സെൻസസ് പ്രകാരം അവയുടെ പ്രദേശങ്ങളും ജനസംഖ്യയും ചുവടെ പട്ടികപ്പെടുത്തിയിരിക്കുന്നു, 2019 മധ്യത്തിൽ പുറത്തുവിട്ട ഔദ്യോഗിക കണക്കുകൾ പ്രകാരം: ജില്ല വിസ്തീർണ്ണം (km²) ജനസംഖ്യ
(2010 സെൻസസ്) ജനസംഖ്യ
(2019 എസ്റ്റിമേറ്റ്) ജനസംഖ്യ സാന്ദ്രത 2019 (/ km²) പസാർ റെബോ 12.98 189,232 221,158 17,038.4 സിറാക്കാസ് 16.08 251,757 300,345 രൂപ 18,678.2 സിപായുംഗ് 28.45 228,536 282,360 9,924.8 മകാസർ 21.85 185,830 204,595 9,363.2 ക്രാമാത് ജതി 13.00 272,479 298,121 22,932.4 ജാട്ടിനഗര 10.25 266,734 275,903 26,917.4 ഡ്യൂറൻ സാവിത് 22.65 384,748 399,595 17,642.2 കക്കുങ് 42.28 503,846 537,756 12,718.9 പുലോ ഗാഡുംഗ് 15.61 262,328 266,199 17,053.1 മാട്രാമൻ 4.88 148,406 151,827 31,112.1 ആകെ 182.70 2,693,896 2,937,859 16,080.2 സമ്പദ്‍വ്യവസ്ഥ
ഏവിയസ്താർ മന്ദിരിയുടെ ആസ്ഥാനം കിഴക്കൻ ജക്കാർത്തയിലാണ്.
മുൻകാലങ്ങളിൽ, കിഴക്കൻ ജക്കാർത്തയിൽ, 23 പഞ്ചസാര മില്ലുകളായ സേതു, ജതിവർണ്ണ, സിഗെർ, കാളിജെരെംഗ്, പെഡോങ്‌കെലൻ (സിമാംഗിസ്), പാൽസിഗുനൂംഗ്, ക്ലെൻഡർ, പോണ്ടോക്ജതി, സിബുബുർ എന്നിവ 1914 ൽ പ്രവർത്തിച്ചിരുന്നു.
1997 ലെ ഏഷ്യൻ സാമ്പത്തിക പ്രതിസന്ധിയെത്തുടർന്ന് ഇവ അടച്ചിരുന്നു.
1905 ൽ ക്ലെൻഡെർ (in Dutch) : സ്യൂക്കർഫാബ്രിക് ക്ലെൻഡർ ) .
ആണ് പഞ്ചസാര മില്ലുകൾ ആദ്യമായി തുറന്നത് Skyline view of East Jakarta ഗതാഗതം ഹലിം പെർദാനകുസുമ അന്താരാഷ്ട്ര വിമാനത്താവളമാണ് ഏറ്റവും അടുത്തുള്ള വിമാനത്താവളം.
കമ്പുംഗ് റംബുട്ടാൻ ബസ് ടെർമിനൽ പ്രധാനമായും അന്തർ-പ്രവിശ്യാ, ഇന്റർ-സിറ്റി ബസുകൾക്ക് സേവനം നൽകുന്നു.
പുലോഗെബാംഗ് ഇന്റർ-സിറ്റി, ഇന്റർ-പ്രവിശ്യ ബസ് ടെർമിനൽ 2012 ജൂൺ 23 ന് തുറന്നു.
അവലംബങ്ങൾ പുറത്തേക്കുള്ള കണ്ണികൾ (in Indonesian) Site ദ്യോഗിക സൈറ്റ് Archived 2022-05-02 at the Wayback Machine .
കിഴക്കൻ ജറൂസലേം ഇംഗ്ലീഷ് വിലാസം https://ml.wikipedia.org/wiki/East_Jerusalem കിഴക്കൻ ജറൂസലേമിന്റെ ഭൂപടം(2007)
1948-ലെ അറബ് ഇസ്രായേലി യുദ്ധത്തിൽ ജോർദ്ദാൻ പിടിച്ചെടുത്തതും 1967-ലെ ആറു ദിവസ യുദ്ധത്തിനുശേഷം ഇസ്രായേൽ വെട്ടിപ്പിടിച്ച് തങ്ങളുടെ രാജ്യത്തിന്റെ ഭാഗമാക്കിയതുമായ ജറൂസലേം നഗരത്തിന്റെ ഭാഗങ്ങളാണ് കിഴക്കൻ ജറൂസലേം (ഈസ്റ്റ് ജറൂസലേം) എന്നറിയപ്പെടുന്നത്.
ഇതിൽ പഴയ നഗരം യഹൂദമതം , ക്രിസ്തുമതം , ഇസ്ലാം എന്നിവയുടെ ഏറ്റവും വിശുദ്ധമായ സ്ഥാനങ്ങളായ ടെമ്പിൾ മൗട്ട് , വിലാപമതിൽ , അൽ-അക്സ പള്ളി , ചർച്ച് ഓഫ് ദി ഹോളി സെപൾക്കർ എന്നിവ ഉൾപ്പെടുന്നു.
ജറുസലേം മുനിസിപ്പാലിറ്റിയിൽ 1967-നു ശേഷം ഉൾപ്പെടുത്തിയ പ്രദേശങ്ങളെയും ഈ പേരിൽ വിശേഷിപ്പിക്കാറുണ്ട്.
ഇത് ഏകദേശം 70 ചതുരശ്രകിലോമീറ്റർ വരും.
ചിലപ്പോൾ 1967-നു മുൻപ് ജോർദാനിന്റെ നിയന്ത്രണത്തിലുണ്ടായിരുന്നതും 6.4 ചതുരശ്ര കിലോമീറ്റർ മാത്രം വിസ്തീർണ്ണമുള്ളതുമായ പ്രദേശത്തെ വിശേഷിപ്പിക്കാനും ഈ പ്രയോഗം ഉപയോഗിക്കാറുണ്ട്.
1988-ൽ പാലസ്തീൻ വിമോചന സംഘടന നടത്തിയ സ്വാതന്ത്ര്യ പ്രഖ്യാപനത്തിൽ പാലസ്തീൻ രാജ്യത്തിന്റെ തലസ്ഥാനമായി കണക്കാക്കിയിരുന്നത് കിഴക്കൻ ജെറുസലേമിനെയാണ്.
2000-ൽ പാലസ്തീൻ അഥോറിറ്റി കിഴക്കൻ ജെറുസലേമിനെ തലസ്ഥാനമായി നിർണ്ണയിച്ചുകൊണ്ടുള്ള നിയമം പാസാക്കുകയുണ്ടായി.
2002-ൽ ഈ നിയമം ചെയർമാൻ അറഫാത്ത് റാറ്റിഫൈ ചെയ്യുകയുണ്ടായി.
ഇസ്രായേൽ പാലസ്തീൻ ഗവണ്മെന്റ് ഉദ്യോഗസ്ഥരെ കിഴക്കൻ ജെറുസലേമിൽ കടക്കാൻ അനുവദിക്കാറില്ല.
ഇസ്രായേൽ 1980-ൽ മുഴുവൻ ജെറുസലേം നഗരവും (കിഴക്കും പടിഞ്ഞാറും ഭാഗങ്ങൾ) തങ്ങളുടെ തലസ്ഥാനത്തിന്റെ ഭാഗമാണെന്ന നിലപാടെടുക്കുകയുണ്ടായി.
അന്താരാഷ്ട്ര സമൂഹം പൊതുവിൽ ഈ നിലപാട് അംഗീകരിക്കുന്നില്ല .
കുറിപ്പ് അവലംബം Bregman, Ahron (2002).
ISBN 0-415-28716-2 Cohen, Shaul Ephraim (1993).
The Politics of Planting: Israeli-Palestinian Competition for Control of Land in the Jerusalem Periphery .
ISBN 0-226-11276-4 .
Crisis Group, Extreme Makeover?
(I): Israel’s Politics of Land and Faith in East Jerusalem, December 2012 Crisis Group, Extreme Makeover?
(II): The Withering of Arab Jerusalem, December 2012 Archived 2013-06-19 at the Wayback Machine .
Ghanem, As'ad (2001).
The Palestinian-Arab Minority in Israel, 1948–2000: A Political Study .
ISBN 0-7914-4997-1 .
Israeli, Raphael (2002).
Jerusalem Divided: the armistice regime, 1947–1967 , Routledge, p. 118.
ISBN 0-7146-5266-0 .
Rubenberg, Cheryl A. (2003).
The Palestinians: In Search of a Just Peace .
Lynne Rienner Publishers.
ISBN 1-58826-225-1 .
പുറത്തേയ്ക്കുള്ള കണ്ണികൾ Legal status of East Jerusalem and its residents (from B'Tselem) History of Jerusalem Archived 2011-07-17 at the Wayback Machine .
(from Jewish Virtual Library) Jordan to reject any Israeli sovereignty over East Jerusalem, King tells Arafat Archived 2007-04-12 at the Wayback Machine .
(from Jordanian Embassy in Washington) One Jerusalem - supportive of Israel's unification of the city East Jerusalem and the Politics of Occupation Archived 2006-07-05 at the Wayback Machine .
AFSC Middle East Resource Series Ir Amim:  For an Equitable and Stable Jerusalem with an Agreed Political Future Archived 2008-11-21 at the Wayback Machine .
State of Affairs: Jerusalem 2008 Archived 2012-08-07 at the Wayback Machine .
(from Ir Amim) Publications about the status of East Jerusalem Archived 2010-03-30 at the Wayback Machine .
(from Ir Amim) Maps of East Jerusalem Archived 2012-05-23 at the Wayback Machine .
(from Ir Amim) Legal Status of the Population of East Jerusalem since 1967 and the Implications of Israeli Annexation on their Civil and Social Rights Archived 2012-05-01 at the Wayback Machine .
(The Civic Coalition for Palestinian Rights in Jerusalem)
കിഴക്കൻ ജാവ ഇംഗ്ലീഷ് വിലാസം https://ml.wikipedia.org/wiki/East_Java
കിഴക്കൻ ജാവ ഇന്തോനേഷ്യയിലെ ഒരു പ്രവിശ്യയാണ്.
കിഴക്കൻ ജാവാ മേഖലയിൽ സ്ഥിതിചെയ്യുന്ന ഈ പ്രവിശ്യയിൽ മദുര ദ്വീപും ഉൾപ്പെടുന്നു.
മദുര ദ്വീപിനെ ജാവയുമായി ബന്ധിപ്പിക്കുന്ന സുരാമാഡ എന്നറിയപ്പെടുന്ന പാലം ഇന്തോനേഷ്യയിലെതന്നെ ഏറ്റവും ദൈർഘ്യമുള്ള പാലമാണ്.
അതുപോലെതന്നെ കൂടുതൽ കിഴക്ക്, വടക്കു ദിശകളിലായി യഥാക്രമം സ്ഥിതിചെയ്യുന്ന കങ്ക്യാൻ , മസലെമ്പു ദ്വീപസമൂഹങ്ങളും ഈ പ്രവിശ്യയുടെതന്നെ ഭാഗങ്ങളാണ്.
ഈ പ്രവിശ്യയുടെ തലസ്ഥാനമായ സുരാബായ , ഇൻഡോനേഷ്യയിലെ രണ്ടാമത്തെ വലിയ നഗരവും ഒരു പ്രമുഖ വ്യവസായ കേന്ദ്രവുമാണ്.
ബന്യുവാങ്കി കിഴക്കൻ ജാവയിലെയും ജാവ ദ്വീപിലെതന്നെയും ഏറ്റവും വലിയ റീജൻസിയാണ്.
ഈ പ്രവിശ്യയുടെ വിസ്തൃതി 47,800 ചതുരശ്ര കിലോമീറ്ററാണ്.
2010 കനേഷുമാരി കണക്കുകൾ പ്രകാരം 37,476,757 പേരാണ് കിഴക്കൻ ജാവയിൽ അധിവസിക്കുന്നത്.
ഇത് ഇന്തോനേഷ്യയിലെ രണ്ടാമത്തെ ജനസാന്ദ്രതയുള്ള പ്രവിശ്യയുംകൂടിയാണ്.
ഏറ്റവും പുതിയ ഔദ്യോഗിക കണക്കുകൾപ്രകാരം (ജനുവരി 2014-ൽ) ജനസംഖ്യ 41,529,481 ആയിരുന്നുവെന്ന് കണ്ടെത്തിയിരുന്നു.
പടിഞ്ഞാറൻ ദിക്കിൽ മദ്ധ്യ ജാവാ പ്രവിശ്യയുമായി മാത്രമാണ് ഇതിനു കരഭൂമിയിലൂടെ ബന്ധമുള്ളത്.
ജാവാ കടൽ , ഇന്ത്യൻ മഹാസമുദ്രം എന്നിവ യഥാക്രമം വടക്കൻ, തെക്കൻ തീരങ്ങളുടെ അതിരുകളാണ്.
അതേസമയം കിഴക്ക് ഭാഗത്ത് ഇടുങ്ങിയ ബാലി കടലിടുക്ക് ജാവ യെ ബാലി യുമായി വേർതിരിക്കുന്നു.
മലാംഗ് നഗരത്തിനടുത്തുനിന്നു കണ്ടെടുക്കപ്പെട്ട 760 CE യിലെ ദിനോയോ ലിഖിതങ്ങളാണ് കിഴക്കൻ ജാവയിൽനിന്നു കണ്ടെടുക്കപ്പെട്ടിട്ടുള്ള ഏറ്റവും പ്രാചീനമായ ലിഖിത സ്രോതസ്സുകൾ.
ദിനോയോ രാജ്യത്തിലെ പല രാഷ്ട്രീയ, സാംസ്കാരിക സംഭവങ്ങളും ഈ ലിഖിതങ്ങളാൽ വ്യക്തമാക്കപ്പെടുന്നു.
മലാങ്കുസേസ്വര എന്ന പുണ്യ മന്ദിരത്തിന്റെ നാമത്തിൽ നിന്നാണ് മലാങ് എന്ന പേര് ഉരുത്തിരിഞ്ഞതെന്ന് അനുമാനിക്കപ്പെടുന്നു.
ഈ പേരു ചുരുങ്ങിയത് 907 CE യിൽ എഴുതപ്പെട്ട മന്ത്യാസിഹ് പോലയുളള ഒരു ലിഖിതത്തിലെങ്കിലും ഉൾക്കൊള്ളുന്നുണ്ട്.
1222 ൽ കെൻ അറോക്ക് സിൻഘസാരി രാജ്യം സ്ഥാപിക്കുകയും അദ്ദേഹം 1292 വരെ അതു ഭരിക്കുകയും ചെയ്തു.
അധികാരത്തിൽ എത്തുന്നതിനുമുമ്പ് കെൻ അറോക് തുമാപൽ പ്രദേശം (കെദിരി) അവിടുത്തെ അധികാരിയായിരുന്ന തുങ്കുൽ അമെതങിൽനിന്നു പിടിച്ചെടുത്തിരുന്നു.
അത് അക്കാലത്ത് കെദിരി രാജവംശത്തിനു കീഴിൽ കെർത്താജയ (1185 - 1222) രാജാവിന്റ അധികാരപരിധിയിൽപ്പെട്ട പ്രദേശമായിരുന്നു.
തുങ്കുൽ അമെതങിന്റെ അംഗരക്ഷകനായിരുന്ന കെൻ അറോക്ക് ആദ്ദേഹത്തിന്റെ സുന്ദരിയായ പത്നി കെൻ ഡെഡെസിനെ ആകസ്മികമായി കാണാനിടവരുകയും അവളിൽ അനുരക്തനാകുകയും താമസിയാതെ കെരിസ് എന്ന കഠാര ഉപയോഗിച്ച് രാജാവിനെ വധിക്കുകയും ചെയ്തു.
മ്പു ഗാൻഡ്രിങിന്റെ ശപിക്കപ്പെട്ട കെരിസിന്റെ ആദ്യത്തെ ഇരയെന്ന നിലയിൽ പ്രസിദ്ധനായിരുന്നു അദ്ദേഹം.
(കെരിസ് എന്നറിയപ്പെട്ടിരുന്ന ഒരിനം വളഞ്ഞ ജാവാനീസ് കഠാരയുടെ നിർമ്മാതാവായിരുന്നു മ്പു ഗാൻഡ്രിങ്. കെദിരി കാലഘട്ടത്തിൽ ജീവിച്ച (11 ആം നൂറ്റാണ്ട്) അദ്ദേഹത്തിൽനിന്നുതന്നെ ലഭിച്ച ഒരു കെരിസ് ഉപയോഗിച്ച് കെൻ അറോക്ക് എന്നയാൾ അദ്ദേഹത്തെ കൊല്ലപ്പെടുത്തുകയായിരുന്നു.
അക്ഷമനായിരുന്ന കെൻ അറോക്ക് മ്പൂവിനെ കൊല്ലാൻ പൂർത്തിയാകാത്ത ഒരു കെരിസാണ് ഉപയോഗിച്ചത്.
മ്പൂ അപ്പോൾത്തന്നെ കെൻ ആറോക്കും അയാളുടെ കുടുംബത്തിന്റെ അടുത്ത ഏഴ് തലമുറകളെയും കൊല്ലാൻ ഈ കഠാര ഒരു കാരണമാകട്ടെയെന്ന് എന്നു ശപിക്കുകയും ചെയ്തു)
കെൻ അരോക്ക് രാജവംശത്തിന്റെ പിന്തുടർച്ചക്കാർ 13-ആം നൂറ്റാണ്ട് മുതൽ പതിനഞ്ചാം നൂറ്റാണ്ടുവരെ സിൻഘസാരിയുടേയും മജാപാഹിതിലേയും രാജാക്കന്മാരായിരുന്നു.
1227 ൽ അനുശാപതി, കെൻ ആറോയെ കൊലപ്പെടുത്തുകയും പിന്നീട് സിൻഗസാരിയിലെ രാജാവായിത്തീരുകയും ചെയ്തു.
അനശാപതിയുടെ ഭരണം, തോഹ്ജയ അദ്ദേഹത്തെ വധിക്കുന്നതുവരെയുള്ള 20 വർഷക്കാലം മാത്രമേ നീണ്ടുനിന്നിരുന്നുള്ളു.
മൂന്നു വർഷത്തിനു ശേഷം, അനുശാപതിയുടെ മകൻ ജയ വിസ്നുവർദ്ധനയുടെ നേതൃത്വത്തിൽ നടന്ന ഒരു വിപ്ലവത്തിൽ തോഹ്ജയ കൊല്ലപ്പെട്ടു.
1268-ൽ വിസ്നുവർദ്ധന മരണമടയുകയും, ശേഷം കെർത്തനഗാര (1268-1292) അധികാരം കൈപ്പിടിയിലൊതുക്കുന്നതിൽ വിജയിക്കുകയും ചെയ്തു.
1292 ൽ കെർത്തനഗാരയെ ജയകത്വാങ് എന്ന വിമതൻ പരാജയപ്പെടുത്തിയതോടെ കെർത്തനഗാര ശക്തിയും സിൻഘസാരിയുടെ ചരിത്രവും കാലയവനികയ്ക്കുള്ളിൽ മറഞ്ഞു.
1294-ൽ മജാപാഹിത് എന്ന രാജ്യം സ്ഥാപിക്കപ്പെട്ടു.
ഇതിന്റെ സ്ഥാപകൻ രാഡെൻ വിജയ ആയിരുന്നു.
മജാപാഹിത് സാമ്രാജ്യം ഹയാ വുറുക്കിന്റെ ഭരണകാലത്ത് അതിന്റെ സമൃദ്ധിയുടെ ഉന്നതിയിലെത്തിയിരുന്നു.
മഹാപതി ഗജ മാഡയോടൊപ്പം ചേർന്ന് അദ്ദേഹം ദ്വിപാന്തര എന്ന പേരിൽ വലിയ ഒരു പ്രദേശം ഒന്നിച്ചു ചേർത്തു.
1357-ൽ സുന്ദ രാജാവും മജാപാഹിത് രാജാവ് പതിഹ് ഗജ മാഡയും തമ്മിൽ ബുബൂത് എന്ന യുദ്ധമുണ്ടായി.
ഹയാം വുരുക് രാജാവിന്റെ സുന്ദാനീസ് രാജകുമാരി ദ്യാഹ് പിറ്റലോകകയെ രാജ്ഞിയായി സ്വീകരിക്കുന്നതിനുള്ള ഒരു ആഗ്രഹമായിരുന്നു ഈ സംഭവത്തിന്റെ മൂലകാരണം.
എന്നിരുന്നാലും, വിവാഹത്തിന്റെ നടപടിക്രമത്തെക്കുറിച്ചുള്ള തെറ്റിദ്ധാരണ തത്ത്വത്തിൽ ബുബാത്തിൽ വച്ചുള്ള ഒരു യുദ്ധത്തിനു വഴിതെളിച്ചു.
ഗജാഹ് മാഡയുടെ നേതൃത്വത്തിലുള്ള മജാപാഹിത് സൈന്യം പജജാരനെ തോൽപ്പിച്ചു.
1389 ൽ ഹയാം വരുക് അന്തരിക്കുകയും പിന്നീട് വിക്രമവർദ്ധന അധികാരത്തിലെത്തുകയും ചെയ്തു.
ഈ കാലഘട്ടം മജാപാഹിത് രാജ്യത്തിന്റെ തകർച്ചയുടെ തുടക്കമായിരുന്നു.
ആ കാലഘട്ടത്തിനു ശേഷം ഇസ്ലാം മതം ജാവയിൽ വ്യാപകമായി പരക്കുകയും, യൂറോപ്യന്മാർ മലയ ദ്വീപസമൂഹത്തിൽ തങ്ങളുടെ കോളനിവൽക്കരണം ആരംഭിക്കുകയും ചെയ്തു.
കിഴക്കൻ ജർമ്മനി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(ഡിസംബർ 2011) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
ജർമൻ ഡെമോക്രാറ്റിക് റിപ്പബ്ലിക് എന്ന് ഔദ്യോഗികനാമത്തിൽ അറിയപ്പെട്ടിരുന്ന കമ്മ്യൂണിസ്റ്റ് രാഷ്ട്രം ആണ് കിഴക്കൻ  ജർമ്മനി (GDR; German: Deutsche Demokratische Republik [ˈdɔʏtʃə demoˈkʀaːtɪʃə ʀepuˈbliːk] or DDR).
രണ്ടാം ലോകയുദ്ധത്തിൽ സഖ്യശക്തികൾക്ക് ജർമനി കീഴടങ്ങിയപ്പോൾ (1945) രാജ്യം നാലു ഭാഗമായി വിഭജിക്കപ്പെട്ടതിൽ കിഴക്കൻ പ്രഷ്യ വടക്കുഭാഗം പഴയ റീക്കിന്റെ ഭാഗത്തോടൊപ്പം റഷ്യ അധീനത്തിലായി.
ഈ ഭാഗം 1949 ഒക്ടോബർ 7-ന് സ്വതന്ത്രസോഷ്യലിസ്റ്റ് റിപ്പബ്ലിക്കായി തീർന്നതാണ് പൂർവജർമനി.
തെക്കുകിഴക്കു നിന്ന് വടക്കുപടിഞ്ഞാറേക്കൊഴുകുന്ന എൽബെ നദി പൂർവജർമനിയുടെ പത്തിലൊമ്പതു ഭാഗത്തിന്റെയും ജലസേചനം നിർവഹിക്കുന്നു.
പെട്രോളിയം , പ്രകൃതിവാതകം എന്നിവയും ചെറുനിക്ഷേപങ്ങളുമൊഴിച്ചാൽ പശ്ചിമജർമനിയെപ്പോലെ ധാതുസമ്പന്നമല്ല പ്രദേശമെങ്കിലും ലിഗ്‌നൈറ്റ് സമ്പന്നമായ നിക്ഷേപമുണ്ട്.
മധ്യയൂറോപ്യൻ കാലാവസ്ഥാവിഭാഗത്തിലാണ് പ്രദേശം മുഴുവൻ കിടക്കുന്നത്.
മഞ്ഞു പുതച്ച ശീതകാലവും ചൂടുള്ള വേനലും അനുഭവപ്പെടുന്നു.
എല്ലാ കാലത്തും മഴയുമാകുന്നു.
പശ്ചിമ ജർമനിയെ അപേക്ഷിച്ച് വടക്കൻ യൂറോപ്യൻ സമതലം പൂർവജർമനിയിൽ കൂടുതൽ വിസ്തൃതമാണ്.
ഇതിനെ വടക്കുകിഴക്കൻ പ്രദേശമെന്നും വടക്കുപടിഞ്ഞാറൻ ഭാഗമെന്നും രണ്ടായി വിഭജിച്ചിട്ടുണ്ട്.
രണ്ടു  ഭാഗത്തിനും ഭൂമിശാസ്ത്രഘടന, മണ്ണ്, ഫലപുഷ്ടി, കൃഷി, നാഗരികവികസനം എന്നിവയിൽ ശക്തമായ വ്യത്യാസങ്ങളുണ്ട്.
ഈ സമതലത്തിന്റെ തെക്കും പടിഞ്ഞാറും ഭാഗത്ത് കുന്നിൻനിരകളാണ്.
ഫിച്ച്‌റ്റെൽ ബർഗ് (1,214 മീറ്റർ) ആണ് ഏറ്റവും ഉയരം കൂടിയ ഭാഗം.
കൃഷി,വ്യവസായം
ഗോതമ്പ് , ബാർലി , ഉരുളക്കിഴങ്ങ് എന്നിവ മുഖ്യ വിളകളാണ്.
ദേശസാൽകൃതമായ സഹകരണ മേഖലയിലാണ് കൃഷി.
രാജ്യം വ്യവസായവത്കൃതമാണ്.
ഇലക്‌ട്രോണിക്‌സ് യന്ത്രങ്ങൾ, രാസവസ്തുക്കൾ, കപ്പൽ നിർമ്മാണം എന്നിവ പ്രധാന വ്യവസായമാണ്.
90 ശതമാനം ഊർജവും ലിഗ്‌നൈറ്റിൽ (ബ്രൗൺ കൽക്കരി) നിന്നാണ് ലഭിക്കുന്നത്.
പശ്ചിമ ജർമൻകാരെ അപേക്ഷിച്ച് ചരിത്രപരമായി തികച്ചും വ്യത്യസ്തരാണ് പൂർവ ജർമൻ ജനത.
എന്നാൽ വർഗഘടനയിലോ ദേശീയബോധത്തിലോ ഭൂതകാലത്തിലേതുപോലെയല്ല ഇന്നത്തെ പൂർവജർമൻകാർ.
ഊർജശാലികളാണ് ഇവർ.
ആധുനികമായ എല്ലാ സൗകര്യങ്ങളിലും ഇവർ പുരോഗതി പ്രാപിച്ചിട്ടുണ്ട്.
ജനങ്ങളിലധികവും പ്രോട്ടസ്റ്റന്റുകളാണ്.
11 ശതമാനം മാത്രമേ റോമൻ കത്തോലിക്കരുള്ളു; കുറച്ച് ജൂതന്മാരും (ഏകദേശം 1200) ഉണ്ട്.
1990-ൽ പൂർവ-പശ്ചിമ ജർമനികൾ ഒന്നിച്ചു.
അവലംബം പുറം കണ്ണികൾ ഇംഗ്ലീഷ് വിലാസം https://ml.wikipedia.org/wiki/East_germany ↑ Bevölkerungsstand ↑ Top-Level-Domain .
DD Information site about .dd in German language
കിഴക്കൻ ജർമ്മനിയിലെ വിദ്യാഭ്യാസം
Education in the German Democratic Republic ( East Germany ) കിഴക്കൻ ജർമ്മനിയിലെ വിദ്യാഭ്യാസം വളരെ പ്രാധാന്യമുള്ളതായിരുന്നു.
അവിടെ ഭ്രണം നടത്തിയിരുന്ന കമ്യൂണിസ്റ്റ് സർക്കാർ വിദ്യാഭ്യാസത്തിനു ഉയർന്ന പ്രാധാന്യം നൽകിയിരുന്നു.
വിദ്യാഭ്യാസം ആറു വയസ്സിൽ തുടങ്ങുകയും പത്തു വർഷത്തോളം അതു തുടരുകയും ചെയ്തു.
സർക്കാർ നിയന്ത്രണത്തിലുള്ള ക്രഷേകളും കിൻഡർഗാർട്ടനുകളും പോളിടെക്നിക് സ്കൂളുകളും ഹയർ സെക്കന്ററി സ്കൂളുകളും തൊഴിലധിഷ്ഠിത വിദ്യാഭ്യാസവും സർവ്വകലാശാലകളും അവിടെയുണ്ടായിരുന്നു.
ക്രെഷെകൾ East German Mark report
ഏതാണ്ട് എല്ലാ കിഴക്കൻ ജർമ്മൻ മാതാപിതാക്കളും തങ്ങളുടെ വീടിനുവെളിയിൽ ആയിരുന്നു ജോലിചെയ്തിരുന്നത്.
ആയതിനാൽ, കുഞ്ഞുങ്ങളെ നോക്കാനുള്ള സംവിധാനത്തിന്റെ ആവശ്യകത നിലനിന്നു.
മൂന്നു വയസ്സു വരെയുള്ള കുഞ്ഞുങ്ങൾക്കുള്ളതായിരുന്നു കിഴക്കൻ ജർമ്മനിയിലെ ക്രെഷെകൾ.
കിൻഡർഗാർട്ടൻ കെട്ടിടത്തിന്റെ അടുത്തുതന്നെയാണ് ഭൂരിപക്ഷം ക്രെഷെകളും സ്ഥാപിച്ചിരുന്നത്.
ഇവയിൽ അവിടത്തെ വനിതകൾ സന്നദ്ധസേവനം ചെയ്തു.
കിൻഡർഗാർട്ടൻ
പടിഞ്ഞാറൻ ജർമ്മനിയേക്കാൾ വിദ്യാഭ്യാസകാര്യത്തിൽ വലിയ പരിഷ്കരണമാണ് കിഴക്കൻ ജർമ്മനിയിൽ നടന്നത്.
ആ രാജ്യം ഉയർന്ന ഗുണമേന്മയുള്ള വിദ്യാഭ്യാസസൗകര്യങ്ങൾ ഏർപ്പെറ്റുത്തി.
പ്രത്യേകിച്ചും കിൻഡർഗാർട്ടൻ പോലുള്ളവ.
ക്ജിഴക്കൻ ജർമ്മനിയുടെ കിൻഡർഗാർട്ടനുകളുടെ പ്രത്യേകത, അവയുടെ ശക്തമായ വിദ്യാഭ്യാസപശ്ചാത്തലസൗകര്യമാണ്.
ഇന്നത്തെ ജർമ്മനിയുമായിപ്പോലും തട്ടിച്ചുനോക്കാവുന്ന സൗകര്യങ്ങളാണൊരുക്കിയിരുന്നത്.
3 മുതൽ 6 വയസുവരെയുള്ള കുട്ടികളാണ് കിൻഡർഗാർട്ടനിൽ പോയിരുന്നത്.
വിവിധ ഗ്രൂപ്പുകളായി അവരെ തിരിച്ചു.
കിഴക്കൻ കേപ്
ദക്ഷിണാഫ്രിക്കയിലെ ഒരു പ്രവിശ്യയാണ് കിഴക്കൻ കേപ് അഥവാ ഈസ്റ്റേൺ കേപ് (ഇംഗ്ലീഷ്: Eastern Cape ).
ഭിഷോ യാണ് കിഴക്കൻ കേപ്പിന്റെ തൽസ്ഥാനം, എങ്കിലും പോർട്ട് എലിസബത്ത് , ഈസ്റ്റ് ലണ്ടൻ എന്നിവയാണ് പ്രവിശ്യയിലെ ഏറ്റവും വലിയ നഗരങ്ങൾ.
1994ലാണ് കിഴക്കൻ കേപ് രൂപികൃതമായത്.
കോസ ജനത വസിച്ചിരുന്ന നാട്ടുരാജ്യങ്ങളായ ട്രാൻസ്കി , സിസ്കി എന്നിവയും, അതോടൊപ്പം കേപ് പ്രവിശ്യയുടെ കിഴക്കൻ ഭാഗവും കൂട്ടിച്ചേർത്താണ് കിഴക്കൻ കേപ് രൂപീകരിച്ചത്.
മഹാരഥന്മാരായ നിരവധി ദക്ഷിണാഫ്രിക്കൻ നേതാക്കളുടെ ജന്മസ്ഥലമാണ് കിഴക്കൻ കേപ്.
നെൽസൺ മണ്ടേല , ഒലിവർ ടാംബോ , വാൾട്ടർ സിസുലു , ഗൊവാൻ മ്ബെകി , റെയ്മണ്ട് മ്ഹ്ലബ , റോബെർട് മങാലിസൊ സൊബൂക്വെ , ക്രിസ് ഹാനി , താബൊ മ്ബെകി , സ്റ്റീവ് ബികൊ , ബാൻതു ഹൊലൊമിസ , ചാൾസ് കോഗ്ലാൻ തുടങ്ങിയവർ അവരിൽ ചിലരാണ്.
ഈസ്റ്റേൺ കേപ്പിന്റെ കിഴക്കും, തെക്കുമായി ഇന്ത്യൻ മഹാസമ്മുദ്രവും, പടിഞ്ഞാറും വടക്കുമായി മറ്റു പ്രവിശ്യകളും ലെസോത്തൊ എന്ന രാജ്യവും അതിരിടുന്നു.
പ്രവിശ്യയുടെ പടിഞ്ഞാറൻ ഭാഗത്ത്  കൂടുതലായും കരൂ എന്നറിയപ്പെടുന്ന അർദ്ധ-മരു പ്രദേശമാണ്.
എങ്കിലും തെക്കേയറ്റത്ത് ഇതിനു വിപരീതമായി ത്സിത്സിക്കാമ മേഖലയിൽ മഴക്കടുകൾ കണ്ടുവരുന്നു.
പ്രവിശ്യയുടെ ഭൂരിഭാഗവും മലമ്പ്രദേശത്തിൽ പെടുന്നവയാണ്.
സ്നീയുബെർഗ് (English: Snow Mountains), സ്റ്റോംബെർഗ് , വിന്റെർബെർഗ് and ഡ്രാക്കൻസ്ബെർഗ് (English: Dragon Mountains) എന്നിവ ഇവിടത്തെ പ്രധാന മലനിരകളാണ്.
3001മീറ്റർ ഉയരത്തിലുള്ള ബെൻ മൿദുയി ആണ് പ്രവിശ്യയിലെ ഏറ്റവും ഉയർന്ന ബിന്ദു.
ഈസ്റ്റ് ലണ്ടനിലെ കടൽത്തീരം മാഗ്വ വെള്ളച്ചാട്ടം മഞ്ഞ് മൂടിയ ബാങ്ക്ബെർഗ് മലനിര അവലംബം 1 2 3 4 ↑
കിഴക്കൻ കൊൽക്കത്താ തണ്ണീർത്തടം ഇംഗ്ലീഷ് വിലാസം https://ml.wikipedia.org/wiki/East_Kolkata_Wetlands
22°32′N 88°26′E ﻿ / ﻿ 22.533°N 88.433°E ﻿ / 22.533; 88.433 നൽബൻ,കിഴക്കൻ കൊൽക്കത്താ തണ്ണീർത്തടംത്തിലെ ഒരു ഭാഗം
കൊൽക്കത്തയിൽ 125 ചതുരശ്ര കിലോമീറ്റർ വിസ്തൃതിയിൽ സ്ഥിതി ചെയ്യുന്ന പ്രകൃതിദത്ത-മനുഷ്യ നിർമ്മിത സമ്മിശ്രമായ ഒരു തണ്ണിർത്തടമാണ് കിഴക്കൻ കൊൽക്കത്താ തണ്ണീർത്തടം അഥവാ East Calcutta Wetlands .
കിഴക്കൻ ടിമോർ ഇംഗ്ലീഷ് വിലാസം https://ml.wikipedia.org/wiki/East_Timor ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
(ഔദ്യോഗിക നാമം: ഡെമോക്രാറ്റിക്ക് റിപ്പബ്ലിക്ക് ഓഫ് റ്റിമോർ-ലെസ്റ്റെ , അഥവാ റ്റിമോർ-ലെസ്റ്റെ ).
റ്റിമോർ ദ്വീപിന്റെ കിഴക്കേ പകുതി, അതൌറോ ദ്വീപ്, ജാക്കോ ദ്വീപ്, ഇന്തൊനേഷ്യൻ വെസ്റ്റ് ടിമോർ ദ്വീപിനുള്ളിൽ ഒറ്റപ്പെട്ട പ്രദേശമായ ഊക്കുസി-അംബേനോ എന്ന ഭാഗം എന്നിവ ചേർന്നതാണ് ഈസ്റ്റ് ടിമോർ.
ആസ്ത്രേലിയയിലെ ഡാർ‌വ്വിൻ എന്ന വടക്കുപടിഞ്ഞാറൻ പ്രദേശത്തുനിന്നും ഏകദേശം 400 മൈൽ (640 കിലോമീറ്റർ‌‌) അകലെയാണ് ഈസ്റ്റ് ടിമോർ.
5,376 ച.
മൈൽ (14,609 ച.കി.മീ) ആണ് ഈസ്റ്റ് റ്റിമോറിന്റെ വിസ്തീർണ്ണം.
പോർച്ചുഗൽ 16-ആം നൂറ്റാണ്ടിൽ കോളനിയാക്കിയ ഈസ്റ്റ് ടിമോർ നൂറ്റാണ്ടുകളോളം പോർച്ചുഗീസ് ടിമോർ എന്ന് അറിയപ്പെട്ടു.
ഇന്തോനേഷ്യ 1975-ൽ ഈസ്റ്റ് ടിമോറിനെ ആക്രമിച്ച് കീഴടക്കി.
1976-ൽ ഇന്തോനേഷ്യ ഈസ്റ്റ് ടിമോറിനെ ഇന്തോനേഷ്യയുടെ 27-ആം പ്രവിശ്യ ആയി പ്രഖ്യാപിച്ചു.
1999 -ൽ ഐക്യരാഷ്ട്രസഭയുടെ ആഭിമുഖ്യത്തിൽ നടത്തിയ സ്വയം നിർണ്ണയാവകാശ പ്രക്രിയയെ തുടർന്ന് ഇന്തോനേഷ്യ ഈസ്റ്റ് ടിമോറിന്റെ മുകളിലുള്ള നിയന്ത്രണം അവസാനിപ്പിച്ചു.
2002 മെയ് 20-നു ഈസ്റ്റ് ടിമോർ 21-ആം നൂറ്റാണ്ടിലെയും മൂന്നാം സഹസ്രാബ്ദത്തിലെയും ആദ്യത്തെ പുതിയ സ്വതന്ത്രരാജ്യമായി.
ഫിലിപ്പീൻസും ഈസ്റ്റ് ടിമോറുമാണ് ജനസംഖ്യയുടെ ഭൂരിഭാഗവും റോമൻ കത്തോലിക്കർ ഉള്ള ഏഷ്യയിലെ രണ്ടു രാജ്യങ്ങൾ.
800$ മാത്രം പ്രതിശീർഷ ജി.ഡി.പി ഉള്ള ഈസ്റ്റ് റ്റിമോർ ലോകത്തെ തന്നെ ഏറ്റവും താഴ്ന്ന പ്രതിശീർഷ ജി.ഡി.പി (പി.പി.പി) ഉള്ള രാജ്യങ്ങളിൽ ഒന്നാണ്.
എങ്കിലും ഈസ്റ്റ് ടിമോറിന്റെ മാനവ വികസന സൂചിക (എച്ച്.ഡി.ഐ) താരതമ്യേന ശരാശരി മാനവ വികസനത്തെ സൂചിപ്പിക്കുന്നു.
ലോകരാഷ്ട്രങ്ങളുടെ മാനവ വികസന സൂചിക അനുസരിച്ചുള്ള പട്ടികയിൽ ഈസ്റ്റ് ടിമോറിന്റെ സ്ഥാനം 142 ആണ്.
കിഴക്കൻ താമരത്തുമ്പി ഇംഗ്ലീഷ് വിലാസം https://ml.wikipedia.org/wiki/Paracercion_melanotum
നിലത്തൻ കുടുംബത്തിൽ ഉള്ള ഒരിനം സൂചിത്തുമ്പിയാണ് കിഴക്കൻ താമരത്തുമ്പി ( ശാസ്ത്രീയനാമം : Paracercion melanotum ) .
ഇവ ഇന്ത്യ , ശ്രീലങ്ക , നേപ്പാൾ , ജാവ , ഫിലിപ്പൈൻസ് , തായ്‌ലാന്റ് എന്നിവിടങ്ങളിൽ കാണപ്പെടുന്നു.
പാരാസെർസിയോൺ ജീനസിൽ ഉള്ള സ്പീഷീസുകളെക്കുറിച്ചു ഡി. എൻ. എ. ബാർകോഡിങ് , മോർഫോളജി തുടങ്ങിയവ അടിസ്ഥാനമാക്കി നടത്തിയ വിശദമായ പഠനം P. pendulum , P. malayanum എന്നീ സ്പീഷീസുകൾ P. melanotum എന്ന സ്പീഷിസിൻ്റെ പര്യായങ്ങൾ ആണ് എന്ന് കണ്ടെത്തി.
ആഴം കുറഞ്ഞ തടാകങ്ങളിലും കുളങ്ങളിലിലും പ്രജനനം നടത്തുന്ന ഈ തുമ്പികൾ അത്തരം ജലാശയങ്ങലുടെ മധ്യത്തിലുള്ള ജലസസ്യങ്ങളിൽ ഇരിക്കുന്നതുകാണാം.
വളരെയധികം സ്ഥലങ്ങളിൽ ഇവയുണ്ടെങ്കിലും വളരെ അപൂർവമായേ ഇവയെ കണ്ടെത്താറുള്ളൂ.
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ മലയൻ താമരത്തുമ്പി എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
മലയൻ താമരത്തുമ്പി എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ഓറൽ പോളിയോ വാക്സിൻ-എയിഡ്സ് സിദ്ധാന്തം ഇംഗ്ലീഷ് വിലാസം https://ml.wikipedia.org/wiki/Oral_polio_vaccine_AIDS_hypothesis
ചിമ്പാൻസി ടിഷ്യു കൾച്ചറുകളിൽ തയ്യാറാക്കിയ ലൈവ് പോളിയോ വാക്സിനുകളിൽ നിന്നാണ് എയ്ഡ്സ് പാൻഡെമിക് ഉത്ഭവിച്ചതെന്ന് ഓറൽ പോളിയോ വാക്സിൻ (ഒപിവി) എയ്ഡ്സ് ഗൂഢാലോചനാസിദ്ധാന്തം പറയുന്നു.
വാക്സിനിൽ ആകസ്മികമായി എസ്‌ഐവി വൈറസ് കലർന്ന് മലിനീകരിക്കപ്പെടുകയും, ആ വാക്സിൻ പിന്നീട് പരീക്ഷണാത്മക മാസ് വാക്സിനേഷന്റെ ഭാഗമായി 1957 നും 1960 നും ഇടയിൽ ഒരു ദശലക്ഷം ആഫ്രിക്കക്കാർക്ക് നൽകുകയും ചെയ്തു എന്നാണ് വാദം.
മോളിക്യുലർ ബയോളജി , ഫൈലോജെനെറ്റിക് പഠനങ്ങളിലെ ഡാറ്റാ വിശകലനങ്ങൾ ഒപിവി എയ്ഡ്സ് സിദ്ധാന്തത്തിന് വിരുദ്ധമാണ് എന്നതിനാൽ, ശാസ്ത്രസമൂഹം അനുമാനത്തെ നിരാകരിക്കുന്നതായി കണക്കാക്കുന്നു.
നേച്ചർ ജേണൽ ഈ സിദ്ധാന്തത്തെ "തെറ്റ്" എന്നാണ് വിശേഷിപ്പിച്ചത്.
പശ്ചാത്തലം: പോളിയോ വാക്സിനുകൾ
പോളിയോമൈലറ്റിസിനെ പ്രതിരോധിക്കാൻ ലോകമെമ്പാടും രണ്ട് വാക്സിനുകൾ ഉപയോഗിക്കുന്നുണ്ട്.
ജോനാസ് സാൽക് വികസിപ്പിച്ച ആദ്യ പോളിയോ വാക്സിൻ, ഒരുതരം മങ്കി കിഡ്നി ടിഷ്യു കൾച്ചറിൽ (വെറോ സെൽ ലൈൻ) വളർത്തി, ഫോർമാൽഡിഹൈഡ് ഉപയോഗിച്ച് ശേഷിയില്ലാതാക്കിയ പോളിയോവൈറസിന്റെ മൂന്ന് വൈൾഡ് വൈറസ് സ്ട്രെയിനുകൾ അടങ്ങിയ നിർജ്ജീവ പോളിയോവൈറസ് വാക്സിൻ ആണ്.
രണ്ടാമത്തെ വാക്സിൻ ആയ ഓറൽ പോളിയോ വാക്സിൻ (ഒപിവി), ഒരു ലൈവ് അറ്റെന്വേറ്റഡ് വാക്സിൻ ആണ്, ഇത് സബ്- ഫിസിയോളജിക്കൽ താപനിലയിൽ മനുഷ്യേതര കോശങ്ങളിലൂടെ വൈറസ് കടത്തിവിട്ട് നിർമ്മിക്കുന്നതാണ്.
വൈറസ് കടന്നുപോകുന്നത് വൈറൽ ജീനോമിനുള്ളിൽ മ്യൂട്ടേഷനുകൾ ഉണ്ടാക്കുകയും നാഡീ കലകളെ ബാധിക്കാനുള്ള വൈറസിന്റെ കഴിവിനെ തടസ്സപ്പെടുത്തുകയും ചെയ്യുന്നു.
പോളിയോയ്ക്കുള്ള പ്രതിരോധശേഷി വർദ്ധിപ്പിക്കുന്നതിനും അണുബാധയുടെ വ്യാപനം തടയുന്നതിനും രണ്ട് വാക്സിനുകളും പതിറ്റാണ്ടുകളായി ഉപയോഗിക്കുന്നു.
എന്നിരുന്നാലും, ഒപിവിക്ക് നിരവധി ഗുണങ്ങളുണ്ട്; പോളിയോവൈറസ് അണുബാധയുടെയും തനിപ്പകർപ്പിന്റെയും പ്രാഥമിക സൈറ്റായ ദഹനനാളത്തിൽ വാക്സിൻ അവതരിപ്പിക്കപ്പെടുന്നതിനാൽ ഇത് സ്വാഭാവിക അണുബാധയെ അനുകരിക്കുന്നു.
ഒപിവി ദീർഘകാലം പ്രതിരോധശേഷി നൽകുന്നു, ഒപ്പം ശ്വാസനാളത്തിലെയും കുടലിലെയും പോളിയോ ന്യൂട്രലൈസിംഗ് ആന്റിബോഡികളുടെ ഉത്പാദനത്തെ ഉത്തേജിപ്പിക്കുന്നു.